Document ID: 31983R1735

*****
ΚΑΝΟΝΙΣΜΟΣ (ΕΟΚ) αριθ. 1735/83 ΤΗΣ ΕΠΙΤΡΟΠΗΣ
της 27ης Ιουνίου 1983
περί τροποποιήσεως του κανονισμού (ΕΟΚ) αριθ. 1072/83 ο οποίος αναφέρεται στην εφαρμογή των λεπτομερειών για την εισαγωγή ορισμένων τυριών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 14 παράγραφος 7,
Εκτιμώντας:
ότι ο κανονισμός (ΕΟΚ) αριθ. 1072/83 της Επιτροπής της 3ης Μαΐου 1983 με τον οποίο καταργείται ο κανονισμός (ΕΟΚ) αριθ. 86/83 περί αναστολής ορισμένων διατάξεων του κανονισμού (ΕΟΚ) αριθ. 1767/82 όσον αφορά την εφαρμογή των λεπτομερειών για την εισαγωγή ορισμένων τυριών (3), προέβλεψε ότι οι εισαγωγές του τυριού Jarlsberg οι οποίες πραγματοποιούνται στην Κοινότητα κατά την περίοδο της προσωρινής αναστολής της εφαρμογής του διακανονισμού με τη Νορβηγία μπορούν να απολαύουν του καθεστώτος ειδικών εισφορών που προβλέπεται από τον κανονισμό (ΕΟΚ) αριθ. 1767/82 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1264/83 (5)·
ότι το άρθρο 8 του κανονισμού (ΕΟΚ) αριθ. 1767/82 προβλέπει ότι κανένα εξισωτικό ποσό δεν ισχύει κατά τη θέση σε ελεύθερη κυκλοφορία του τυριού Jarlsberg· ότι πρέπει, επίσης, να προβλεφθεί ότι οι εισαγωγές οι οποίες πραγματοποιούνται κατά την προαναφερθείσα περίοδο μπορούν να απολαύουν του καθεστώτος που προβλέπεται από τον κανονισμό αυτό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 1072/83, το πρώτο εδάφιο αντικαθίσταται από το ακόλουθο κείμενο:
«Κατόπιν αιτήσεως των ενδιαφερομένων, οι εισαγωγές του τυριού Jarlsberg που πραγματοποιούνται στην Κοινότητα μεταξύ της 1ης Ιανουαρίου 1983 και της ημερομηνίας εφαρμογής του παρόντος κανονισμού, μπορούν να επωφελούνται από την εφαρμογή της εισφοράς που αναφέρεται στο παράρτημα Ι υπό ιζ) του κανονισμού (ΕΟΚ) αριθ. 1767/82, δεδομένου ότι, ως εκ τούτου, ισχύουν οι διατάξεις που αναφέρονται στο άρθρο 8 του ίδιου κανονισμού.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Μαΐου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 27 Ιουνίου 1983.

Labels: 3
17